ఇదివరకు ‘ద లెజెండ్ ఆఫ్ భగత్సింగ్’ చిత్రంలో భగత్సింగ్ పాత్రను పోషించి, ఉత్తమ నటునిగా జాతీయ పురస్కారాన్ని అందుకొన్న అజయ్ దేవ్గణ్, తాజాగా మరో చారిత్రక పురుషుని పాత్రను పోషించేందుకు సిద్ధమవుతున్నాడు. ఈ సారి ఆయన ఛత్రపతి శివాజీ సన్నిహిత మిత్రుడు, సేనాని అయిన తానాజీగా కనిపించనున్నారు. చరిత్ర పాఠాల్లో శివాజీ గురించి చదువుకున్నప్పుడల్లా తానాజీ పేరు కూడా మనకు పరిచితమే. అత్యంత ధైర్యశాలి, పరాక్రమవంతుడైన మరాఠా యోధునిగా తానాజీకి పేరుంది. అయితే ప్రపంచానికి ఆయన జీవితం గురించి తెలిసింది తక్కువే. అందుకే ఆయన చరిత్రను ప్రపంచం ముందుకు తేవాలని అజయ్ దేవ్గణ్ సంకల్పించారు. ఇటీవలే ఈ చిత్రానికి సంబంధించి ఆర్టిస్టిక్ పోస్టర్ను ఆవిష్కరించారు. భారీ బడ్జెట్తో తయారయ్యే ఈ చిత్రం 2019లో ప్రేక్షకుల ముందుకు రానుంది. ‘లోక్మాన్య: ఏక్ యుగ్ పురుష్’ చిత్రంతో ఇటు విమర్శకుల, అటు ప్రేక్షకుల ప్రశంసలు పొందిన ఓమ్ రౌత్ ఈ చిత్రానికి దర్శకత్వం వహించనున్నాడు. వయాకామ్ 18 మోషన్ పిక్చర్స్ సమర్పించే ఈ చిత్రాన్ని అజయ్ దేవ్గణ్ ఫిల్మ్ ప్రొడక్షన్స్, వాటర్గేట్ ప్రొడక్షన్ సంయుక్తంగా నిర్మించనున్నాయి.
idivaraku ‘da legend af bhagatsing’ chitramlo bhagatsing paatranu pooshinchi, uttama natunigaa jaateeya puraskaaraanni andukonna ajay devgan, taajaagaa maro chaaritraka purushuni paatranu poshinchenduku siddhamavutunnadu. ee saari aayana chhatrapati shivaji sannihita mitrudu, senani ayina taanaajiigaa kanipinchanunnaaru. charitra paathaallo shivaji gurinchi chaduvukunnappudalla tanaji paeru kuudaa manaku parichitame. atyanta dhairyasali, paraakramavantudaina maraataa yodhunigaa taanaajeeki perundi. ayithe prapanchaaniki aayana jeevitam gurinchi telisindi takkuve. anduke aayana charitranu prapancham munduku tevalani ajay devgan sankalpinchaaru. itivale ee chitraaniki sambandhinchi artistic postarnu aavishkarinchaaru. bhari badjetto tayaarayye ee chitram 2019loo prekshakula munduku ranundi. ‘lokmanya: ek yug purush’ chitramtho itu vimarsakula, atu prekshakula prasamsalu pondina om rauth ee chitraaniki darsakatvam vahinchanunnaadu. vayakam 18 moshan pictures samarpinche ee chitraanni ajay devgan fillm productions, watergate production samyuktamgaa nirminchanunnaayi.